Solidaritetslista

Solidaritetslista av SV, Rødt og Partiløse var en politisk gruppering på Notodden fra 1993 til 2015. Grupperingen oppsto i kjølvannet av et utbrudd fra lokalavdelingen av Arbeiderpartiet, og stilte til valg for første gang i 1995 som et samarbeidsprosjekt mellom disse, SV og RV. Solidaritetslista har gjennom politisk  (2003-07) og valgteknisk (2007-11) samarbeid med Arbeiderpartiet hatt varaordføreren på Notodden i perioden 2003 – 2011, først Asgeir Drugli (2003–07), siden Inger Lise Olsen (2007–2011), begge medlemmer av RV/Rødt.

Ved valget i 2007 ble Solidaritetslista, med sine elleve representanter, like store som Arbeiderpartiet, og da tidligere leder av Notodden Arbeiderparti Ken-Roger Wølner i 2010 gikk over til Solidaritetslista ble den størst i bystyret, med tolv representanter.

Etter valget i 2011 ble Solidaritetslista redusert fra 12 til 5 faste representanter i kommunestyret. Valget resulterte i at grupperingen fikk faste representanter i følgende utvalg: Formannskap: 1, Kultur- og stedsutvikling: 1, Helse- og sosial: 1, Teknisk: 1. Solidaritetslistas Reidar Folke Solberg er nestleder i hovedutvalg for Kultur- og stedsutvikling.

Faste medlemmer for perioden 2011 – 2015 var:
Morten Halvorsen (Rødt) – Medlem av Formannskap
Ken-Roger Wølner (SV) – Medlem av Teknisk hovedutvalg
Cecilie Lerstang (Rødt) – Medlem av hovedutvalg for Helse- og sosial
Helene Brekke (Partiløs)
Berit Hersir Lund (SV) – Medlem av hovedutvalg for Oppvekst

Eksterne lenker


Kategori:Lokale politiske partier i Norge
Kategori:Notoddens historie
Kategori:Rødt
Kategori:Sosialistisk Venstreparti
Kategori:Politiske partier etablert i 1995